Zuriel Oduwole

Zuriel ODUWOLE (naskita en 2002 en Los-Anĝeleso) estas niĝeri-usona aktivulino kaj filmreĝisoro, plej konata pro sia lobiado pri knabina edukado en Afriko. 

Ekde sia lobiado en la somero de 2013, ŝi estas la plej juna persono iam ajn aperinta en la listo de Forbes.  En novembro 2014, en la aĝo de 12 jaroj, Zuriel fariĝis la plej juna filmisto en la mondo kiu produktis sian propran plenlongan filmon.

 Politika engaĝiĝo 
Zuriel Oduwole fondis la kampanjon "Dream Up, Speak Up, Stand Up" ("Revu, Parolu, Stariĝu") en Lagoso en marto 2013, per kiu ŝi pledas por pli bonaj edukaj ŝancoj por afrikaj knabinoj.  La organizo subtenas lernejajn projektojn en Niĝerio, Sud-Afriko, Ganao, Etiopio, Maroko, Tanzanio kaj Malavio. Por la Futbala Mondpokalo 2014, ŝi vastigis la kampanjon por inkluzivi Brazilon kaj Usonon.  En aprilo 2014, Oduwole faris sian unuan politikan paroladon ĉe la Kolokvio de la Unuaj Damoj pri Edukado, al kiu unuaj damoj de afrikaj landoj kaj ŝtatoj estas invititaj por diskuti la edukadon de knabinoj en Afriko.

La fratinoj de Zuriel Oduwole, Azaliah kaj Arielle, partoprenas en kelkaj el ŝiaj publikaj aperoj kaj filmprojektoj. 

Oduwole ankaŭ esploras la ligon inter edukado kaj klimata ŝanĝo kaj estas dediĉita al klimatprotektado. En 2017, ŝi estis invitita al la UN-Konferenco pri Klimata Ŝanĝiĝo en Bonn por doni prelegon kaj moderigi diskuton por la Kadra Konvencio de Unuiĝintaj Nacioj pri Klimata Ŝanĝiĝo. 15-jaraĝa, ŝi estis la plej juna persono iam ajn oficiale invitita al UN-Konferenco pri Klimata Ŝanĝiĝo. 

 Referencoj 

 Vidu ankaŭ 

 Greta Thunberg

 Eksteraj ligiloj 



Kategorio:Usonaj verkistoj de la 21-a jarcento
Kategorio:Virinoj kaj edukado